Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti palestiinalaispresidentti Abbasia, -
että jos lietsonta huonontaa tilannetta entisestään, -
Israel pitää palestiinalaishallintoa vastuullisena.
USA:n ulkoministeri Kerry ilmoitti vierailevansa Lähi-idässä piakkoin -
ja yrittävänsä rauhoittaa Israelin ja palestiinalaisten tilannetta.
USA syytti, että Iranin hiljattainen ballistisen ohjuksen testi -
rikkoi YK:n turvallisuusneuvoston päätöslauselmaa.
Väkivallan jatkuessa laantumatta Israelissa, -
tuhannet Israelin arabit ja palestiinalaiset -
kokoontuivat arabikaupunki Sakhniniin.
He osoittivat mieltä juutalaisten käyntien määrän kasvusta al-Aksalla, -
joka sijaitsee Temppelivuorella Jerusalemin Vanhassakaupungissa.
Israelin Islamistisen liikkeen johtaja šeikki Salah -
ja jotkut knessetin arabijäsenet johtivat mielenosoitusta.
Länsirannan palestiinalaisjohtajat ja Israelin arabijohtajat -
ovat syyttäneet Israelin oikeisto- ryhmien lisänneen käyntejä alueella -
ja yrittävän muuttaa sen sääntöjä, -
joiden mukaan vain muslimit saavat rukoilla pyhätöllä.
Palestiinalaisjohdon luja näkemys vallitsevan tilan säilyttämisestä -
on ristiriidassa Jordanian ja Israelin rauhansopimuksen kanssa.
Artiklan 9 pykälän 3 mukaan Jordania ja Israel -
säilyttävät vapauden rukoilla Temppelivuorella, -
joka on arabiaksi Haram al-Sharif.
Hallitus on luvannut säilyttää vallitsevan tilan -
juutalaisuuden pyhimmällä paikalla, pyrkiessään rauhoittamaan tilannetta.
Se syyttää, että palestiinalaispresidentti Abbas -
lietsoo väkivaltaisuuksia väärin syytöksin.
Sanon palestiinalaishallinnon johtajalle Abbasille: -
lakkaa valehtelemasta.
Lakkaa lietsomasta.
Todellinen johtaja osoittaa vastuuntuntoa.
Sinun pitää lopettaa lietsonta, joka kumpuaa hallinnon vastuualueilta, -
koskien sekä Temppelivuorta että murhaajien kohteiksi joutuneiden -
Israelin turvallisuusjoukkojen ja kansalaisten laillisia puolustustoimia.
Sinun pitää vastustaa radikaaleja, -
jotka laittavat viattomat maksamaan kalliisti.
Valheellinen ja pahansuopa lietsonta meitä vastaan jatkuu.
Pääministeri Netanjahu varoitti Abbasia, -
että jos lietsonta huonontaa tilannetta entisestään, -
Israel pitää palestiinalaishallintoa vastuullisena siitä.
Palestiinalaishallinnon presidentti, älä tee murhaajista sankareita.
Jos tilanne on huonontunut Hamasin, Islamilaisen liikkeen -
tai palestiinalaishallinnon lietsonnan takia, sinä kannat vastuun.
Israelin turvallisuuskabinetti valtuutti poliisin -
sulkemaan jännite- ja lietsonta-alueet Jerusalemissa -
tai eristämään ne turvallisuusperusteiden mukaisesti.
Ministerit päättivät sijoittaa sotilasyksiköitä teille, -
vahvistaa joukkoja arabi- ja juutalais- väestöjen rajoilla, vahvistaa poliisia -
ja värvätä joukkoliikenteeseen vielä 300 uutta turvavartijaa.
Turvallisuuskabinetin ministerit mää- räsivät rangaistuksia terroristeille: -
pysyvä oleskelulupa kumotaan, omaisuutta takavarikoidaan -
ja rangaistuksena terrori-iskusta pure- tun talon jälleenrakennus kielletään.
Koska Israelin ja palestiinalais- alueiden tilanne on huonontunut, -
USA:n ulkoministeri Kerry ilmoitti käyvänsä pian alueella -
ja yrittävänsä rauhoittaa tilannetta.
Kerry sanoi puheessa Harvardin yliopistolla, -
että juutalaisasutusten rakentaminen on kasvanut valtavasti.
Kerryn mukaan se on aiheuttanut -
palestiinalaismellakoijien turhautumisen ja väkivaltaisuuden.
Kerry tuomitsi jyrkästi terrorismin ja lietsonnan israelilaisia vastaan -
ja varoitti, että jatkuessaan väkivalta työntää kansat -
kauemmas konfliktin ratkeamisesta.
Olin viikonloppuna yhteydessä Netanjahuun ja Abbasiin.
Yritämme rauhoittaa tilannetta. Menen sinne pian katsomaan, -
pääsemmekö pois tämän kuilun partaalta.
Ellemme lähde liikkeelle, kahden valtion malli saattaa karata kaikilta.
Asutuksia on rakennettu valtavasti viime vuosina.
Nyt on väkivaltaisuuksia, koska turhautuminen on kasvanut.
Israelilaiset puolestaan ovat turhautuneet, koska asiat eivät etene.
Jos se tilanne räjähtää...
Toivon ja rukoilen, ettei se räjähdä. Se voidaan estää.
Meidän pitää jossakin kohtaa käydä yhteistyöhön ja ratkaista ongelmat.
On parempi löytää keino käsitellä asiat -
ennen kuin tilanne räjähtää kuin vasta sen jälkeen.
Iranin puolustusministeri ilmoitti aiemmin -
uuden tarkkuusohjatun ohjuksen onnistuneesta testistä.
Se merkitsi sitä, että Iran on ryhtynyt kehittämään ohjustensa tarkkuutta.
Valkoisen talon tiedottaja Earnest sanoi siitä olevan vahvoja viitteitä, -
että Imad-ohjuksen testi rikkoi YK:n turvallisuusneuvoston päätöstä.
Turvallisuusneuvosto on kieltänyt Iranilta toimet, -
jotka koskevat ydinkärkien kuljettamiseen kykeneviä ohjuksia.
Iranin viranomaiset eivät ole piitanneet kiellosta.
Olemme saaneet vahvoja viitteitä, -
että ohjustesti rikkoi YK:n turvallisuusneuvoston päätöstä, -
joka koskee Iranin toimia ballististen ohjusten parissa.
Valitettavasti se ei ole uutta. Iran on lähes järjestäen rikkonut -
kansainvälisen yhteisön huolia -
sen ballistisesta ohjusohjelmasta.
Päätöslauselma antaa kansainväliselle yhteisölle työkaluja -
kieltää tietyt varusteet ja materiaalit, -
joita Iran voisi käyttää ballistisen ohjusten ohjelman kehittämiseen.
Se antaa meille kyvyn tehdä yhteistyötä kumppaniemme kanssa -
strategiassa, joka aiheuttaa häiriötä Iranin ohjusohjelman etenemiselle.
Tämä asia on täysin erillinen -
Iranin ja muun maailman ydinohjelmasopimuksesta.
Israelilainen ohjusasiantuntija Uzi Rubin sanoi testistä, -
että se oli suuri edistysaskel Iranille ohjustarkkuuden suhteen.
Se on suuri edistysaskel, valtava harppaus Iranin ohjuskapasiteetissa.
Sellaista kapasiteettia ei ole kuin Kiinalla.
Edes USA:lla ei ole sellaisia ohjuksia, vaikka toki se voisi valmistaa niitä.
USA ei tarvitse niitä välttämättä.
Sitten kun Imad on toimintavalmis, -
Iran kykenee iskemään tarkasti -
Saudi-Arabian, Israelin ja Egyptin sotilas- ja hallituskohteisiin.
Rubin totesi, että Israel kehittelee ohjustorjuntajärjestelmää, -
joka ottaa huomioon Iranin uuden ohjuksen.
Israel kehittelee ohjustorjuntajärjes- telmää neljäntyyppisille ohjuksille, -
eli kaikki mahdolliset tapahtumat otetaan huomioon.
Imad ei ollut yllätys ainakaan julkitulon kannalta.
Yhdysvaltalainen tutkija ennusti sen noin vuosi sitten.
Tietoa ohjuksesta oli siis jo olemassa. Israelin puolustusministeriö -
tekee varmasti kaiken tarpeellisen, jotta se kykenee kukistamaan Imadin.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen